**Občina Šmartno pri Litiji, Tomazinova 2, 1275 Šmartno pri Litiji, ki jo zastopa župan Blaž Izlakar**; DŠ: SI99744686 (v nadaljevanju občina)

in

|  |  |  |
| --- | --- | --- |
|  | | |
|  |  |  |
| ki ga zastopa |  | (v nadaljevanju: prejemnik proračunskih sredstev), |

skleneta na podlagi:

* Zakona o javnih financah (Uradni list RS, št. 11/2011-UPB4, 14/13,101/13, [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, 13/18, 195/20 – odl. US in 18/23),
* Zakona o javnem interesu v mladinskem sektorju (Uradni list RS, št. 42/10 in 21/18 – ZNOrg)
* Odloka o proračunu občine Šmartno pri Litiji za leto 2024 (Uradni list RS, št. 130/23),
* Javnega razpisa za sofinanciranje mladinskih programov oziroma projektov v občini Šmartno pri Litiji v letu 2024 (https://obcina.smartno.si/javni-razpis-za-sofinanciranje-mladinskih-programov-oziroma-projektov-v-obcini-smartno-pri-litiji-v-letu-2024/,\_\_\_\_\_\_\_\_\_\_\_ ),
* Odločbe o razdelitvi sredstev za sofinanciranje mladinskih programov oziroma projektov v občini Šmartno pri Litiji v letu 2024 št. \_\_\_\_\_\_\_\_\_\_\_\_\_\_

naslednjo

**POGODBO o sofinanciranju mladinskih programov oziroma projektov v občini Šmartno pri Litiji v letu 2024**

Pogodbeni stranki uvodoma ugotavljata, da:

* občina zagotavlja javna sredstva za uresničevanje javnega interesa v mladinskem sektorju v Občini Šmartno pri Litiji na podlagi četrtega odstavka 6. člena v povezavi z drugim odstavkom 27. člena Zakona o javnem interesu v mladinskem sektorju (Uradni list RS, št. 42/10 in 21/18 – ZNOrg);
* je občina objavila Javni razpis za sofinanciranje mladinskih projektov in programov v Občini Šmartno pri Litiji v letu 2024 (https://obcina.smartno.si/);
* se je prejemnik prijavil na javni razpis iz prejšnje alineje tega člena in bil po opravljenem postopku izbran s sklepom župana, številka \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_, in sicer na podlagi predloga komisije, ki jo je za pregled in točkovanje prijav ter pripravo predloga za izbiro prejemnikov sredstev imenoval župan s sklepom, št. \_\_\_\_\_\_\_\_\_ z dne \_\_\_\_\_\_\_\_\_\_\_;
* da ima občina zagotovljena sredstva za sofinanciranje po tej pogodbi v proračunu Občine Šmartno pri Litiji za leto 2024, in sicer na proračunski postavki 18521501 Sofinanciranje dejavnosti društev, ki delajo z mladino.

**2. člen**

Na podlagi Odloka o proračunu občine Šmartno pri Litiji za leto 2024 (Uradni list RS, št. 130/23) in v skladu z določenimi Merili za vrednotenje mladinskih programov oz. projektov v Občini Šmartno pri Litiji v letu 2024 ter predloga komisije, prejemniku proračunskih sredstev pripada **\_\_\_\_\_\_\_\_\_\_\_\_\_\_\_\_\_ €** za naslednje naloge:

**-**

**-**

**-**

**-**

Znesek pogodbe je fiksen in vsebuje vse dajatve.

Natančna vsebina in obseg nalog iz drugega odstavka tega člena, čas realizacije nalog oziroma terminski plan porabe sredstev ter pričakovani dosežki prejemnika (vključno s cilji, ki bodo realizirani v obdobju veljavnosti pogodbe, merili, po katerih se bo spremljalo njihovo uresničevanje, in roki, v katerih morajo biti cilji doseženi) so razvidni iz prijave prejemnika na javni razpis, ki je sestavni del te pogodbe, in se izvedejo v skladu z njo.

Prejemnik se zavezuje, da bo naloge iz drugega odstavka tega člena izvedel v skladu s svojo prijavo na javni razpis.

1. **člen**

Odobrena sredstva se prejemniku proračunskih sredstev nakažejo v roku 30 dni na podlagi prejetih zahtevkov na njegov račun št. SI56 \_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_ pod pogojem, da bo prejemnik izvedel svoje projekte, ki so predmet sofinanciranja v letu 2024, ter da ima prejemnik izpolnjene vse obveznosti v skladu z 99. členom Zakona o javnih financah, 51. členom Zakona o računovodstvu in 25. členom Zakona o društvih.

Sredstva za leto 2024 se prejemniku nakažejo po realizaciji nalog, in sicer v 30 dneh po uradnem prejemu pisnega zahtevka za izplačilo, ki ga potrdi skrbnik pogodbe na strani občine in kateremu sta predložena vsebinsko in finančno poročilo o realizaciji nalog iz te pogodbe. Prejemnik je dolžan zahtevku ter vsebinskemu in finančnemu poročilu priložiti tudi vsa dokazila, vključno z računi in ostalimi računovodskimi listinami, iz katerih bo razvidno, za kakšen namen bodo porabljena sredstva sofinanciranja iz te pogodbe, pri čemer morajo dokazila (računi in ostale računovodske listine) v seštevku izkazovati najmanj višino zahtevka.

Končno vsebinsko in finančno poročilo iz prejšnjega odstavka tega člena o izvedbi nalog, ki se sofinancirajo s to pogodbo, ter pisni zahtevek za izplačilo sredstev sofinanciranja iz te pogodbe morajo biti izpolnjeni na ustreznih obrazcih razpisne dokumentacije.

V primeru da občina pri pregledu poročil in zahtevka za izplačilo ugotovi pomanjkljivosti, vrne celotno dokumentacijo prejemniku v dopolnitev. Ta je dolžan ustrezno dopolniti oziroma spremeniti poročili ter nov zahtevek za izplačilo z dopolnjenima oziroma spremenjenima poročiloma posredovati občini v roku 8 dni od prejetega poziva k dopolnitvi. Občina bo prejemniku sredstva na podlagi novega zahtevka za izplačilo poravnala v 30 dneh od prejema novega zahtevka s poročiloma, ki jih predhodno potrdi skrbnik pogodbe na strani občine.

Občina bo pri izplačilu sredstev na podlagi predloženega zahtevka upoštevala le tiste stroške, ki so povezani z neposredno pripravo in izvedbo nalog iz drugega odstavka 2. člena te pogodbe. V preostalem delu višine zahtevka, iz katerega ne bo razvidno, da so stroški prejemnika upravičeni, torej da so povezani z neposredno pripravo in izvedbo nalog iz drugega odstavka 2. člena te pogodbe, občina prejemniku sredstev ne bo izplačala.

Občina prejemniku ni dolžna nakazati sredstev na podlagi zahtevka, ki ne izpolnjuje pogojev iz tega člena.

1. **člen**

Prejemnik se zavezuje, da bo pisni zahtevek za izplačilo sredstev po tej pogodbi, vključno z zahtevanima poročiloma, posredoval na občino **najkasneje do 10.12.2024**. Po tem roku občina ne prevzema več obveznosti za plačilo pogodbenega zneska v letu 2024.

Prejemnik lahko občino z navedbo razlogov oz. utemeljitvijo predloga za podaljšanje roka porabe sredstev zaprosi za podaljšanje roka iz prvega odstavka tega člena, vendar le pred iztekom roka, določenega v prvem odstavku tega člena. Če občina oceni, da so razlogi za podaljšanje roka utemeljeni, pogodbeni stranki skleneta aneks k tej pogodbi. V nasprotnem primeru lahko občina odstopi od te pogodbe, pri čemer prejemnik posledično izgubi pravico do sofinanciranja tistih nalog iz drugega odstavka 2. člena te pogodbe, ki jih ni izvedel skladno z določili te pogodbe.

Prejemnik je dolžan spremljati izplačila sredstev po tej pogodbi in v primeru, da mu sredstva ne bi bila v celoti nakazana, o tem pravočasno obvestiti občino.

1. **člen**

Pogodbeni stranki soglašata, da mora prejemnik voditi evidenco o porabi sredstev sofinanciranja iz te pogodbe, kar dokazuje z ustreznimi verodostojnimi listinami.

1. **člen**

Pogodbeni stranki sta soglasni, da je izpolnitev te pogodbe odvisna od proračunske zmogljivosti občine v letu 2024. V primeru, da pride do sprememb v proračunu občine, ki neposredno vplivajo na izvajanje te pogodbe, sta stranki soglasni, da z ustreznim pisnim aneksom spremenita določila te pogodbe.

1. **člen**

Prejemnik se zavezuje, da bo sredstva, dodeljena po tej pogodbi, uporabil izključno za izvajanje nalog iz drugega odstavka 2. člena te pogodbe.

Pogodbenika se strinjata, da ima občina pravico do nadzora nad porabo s to pogodbo dodeljenih namenskih sredstev oz. pravico preverjati namenskost porabe sredstev, izplačanih iz naslova te pogodbe. Prejemnik je občini zato dolžan omogočiti takojšnji vpogled v izpolnjevanje pogojev za sofinanciranje nalog, pod katerimi je bila njegova prijava v postopku razpisa ocenjena pozitivno, in v porabo dodeljenih sredstev na podlagi te pogodbe, in sicer na način, da lahko občina od prejemnika kadarkoli zahteva ustrezna dokazila oz. da ji je prejemnik dolžan omogočiti takojšen neposreden vpogled v relevantno dokumentacijo.

Če občina ugotovi, da prejemnik v prijavi na razpis ni navedel resničnih dejstev ali da je nenamensko porabil prejeta sredstva, jih je dolžan vrniti v občinski proračun skupaj z zakonitimi zamudnimi obrestmi, ki tečejo od dneva prejetja sredstev do njihovega vračila, ter občini povrniti morebitno materialno in moralno škodo, ki ji je s tem nastala.

Razlog za odstop občine od te pogodbe je vsaka hujša kršitev te pogodbe s strani prejemnika.

1. **člen**

Pogodbeni stranki soglašata, da se bosta obojestransko pisno obveščali o vseh okoliščinah, ki so pomembne za izvajanje te pogodbe. Vse spremembe in dopolnitve te pogodbe bosta pogodbeni stranki urejali s pisnimi aneksi k tej pogodbi.

1. **člen**

Skrbnik pogodbenih obveznosti na strani občine je Karmen Sadar, ki skrbi za izvedbo določil te pogodbe in za usklajevanje njenih morebitnih sprememb in dopolnitev, ki jih bosta stranki določili s posebnim aneksom k tej pogodbi. Na strani prejemnika je odgovorna oseba za izvedbo te pogodbe g./ga. \_\_\_\_\_\_\_\_\_\_\_\_\_.

1. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

V primeru kršitve ali poskusa kršitve te klavzule je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. **člen**

Morebitne spore, ki bodo nastali iz te pogodbe, bosta pogodbeni stranki reševali sporazumno. V kolikor sporazum ne bo mogoč, bo spore reševalo krajevno in stvarno pristojno sodišče.

1. **člen**

Pogodba je sestavljena v treh enakih izvodih, od katerih prejme občina dva izvoda, prejemnik pa en izvod.

Pogodba začne veljati z dnem podpisa obeh pogodbenih strank.

Številka: 1232-02/2024

Datum: \_\_\_\_\_\_\_\_\_\_\_\_

|  |  |  |
| --- | --- | --- |
| Občina Šmartno pri Litiji |  | Prejemnik: |
| Župan: |  | Zakoniti zastopnik: |
| Blaž Izlakar |  |  |